EkBass/fiwiki-20250220-pages-articles huggingface dataset:
Maurizio Pollini

Maurizio Pollini (5. tammikuuta 1942 Milano – 23. maaliskuuta 2024https://operawire.com/opera-houses-mourn-the-death-of-maurizio-pollini/) oli italialainen pianisti. Hän opiskeli Carlo Lonatin ja Carlo Vidusson johdolla. Vuonna 1960 Pollini voitti kansainvälisen Frédéric Chopin -pianokilpailun. 1960-luvun puolivälistä lähtien hän esiintyi Euroopassa, Amerikassa ja Kaukoidässä. Pollinin äänitys Chopinin Nocturnesta voitti vuonna 2006 Grammy-palkinnon. Hän voitti vuonna 2001 Diapason d’Or -palkinnon. Vuonna 2012 hänet valittiin Gramophone-lehden "Hall of Fame" -listalle. Pollini sai Ernst von Siemens -palkinnon vuonna 1996, Praemium Imperiale -palkinnon vuonna 2010 ja Royal Philharmonic Society’s Instrumentalist Award -palkinnon vuonna 2011. == Lähteet == Luokka:Italialaiset pianistit Luokka:Grammy-palkinnon saajat Luokka:Vuonna 1942 syntyneet Luokka:Vuonna 2024 kuolleet
Samuel Barber

Samuel Osborne Barber (9. maaliskuuta 1910 West Chester, Pennsylvania – 23. tammikuuta 1981 New York, New York) oli yhdysvaltalainen klassisen musiikin säveltäjä. Hänen tunnetuimpia teoksiaan on Adagio jousille. Barber pyrki töissään välttämään kokeellisuutta toisin kuin monet muut sukupolvensa säveltäjät. Hänen töitään kuvataan joskus uusromanttisiksi, vaikka eräissä hänen myöhäisissä töissään on vaikutteita modernismista. Barber sävelsi useita oopperoita. Vanessa-ooppera, jonka libreton kirjoitti Gian-Carlo Menotti, oli menestys Yhdysvalloissa, ja Barber sai siitä Pulitzer-palkinnon. Barberilla oli hyvä baritoniääni, ja hän harkitsi ammattilaulajan uraa. Hän teki muutamia levytyksiä. == Merkittäviä sävellyksiä == *Dover Beach (jousikvartetto) op. 3 (1931) *The School for Scandal (alkusoitto) op. 5 (1931) *Sellosonaatti op. 6 (1932) *Music for a Scene from Shelley op. 7 (1933) *(Ensimmäinen) yksiosainen sinfonia op. 9 (1936) *Adagio jousille op. 11 (1938) *Essay for Orchestra op. 12 (1937) *Viulukonsertto op. 14 (1939) * Reincarnations sekakuorolle, op. 16 (1939–1940); Antoine Ó Raifteirin sanoitus, jonka on kääntänyt James Stephens *Second Essay for Orchestra op. 17 (1942) *Excursions op. 20 (1942–44) *Capricorn Concerto op. 21 (1944) *Sellokonsertto op. 22 (1945) *Medea (Baletti) op. 23 (1946) *Knoxville: Summer of 1915 (sopraano ja orkesteri) op. 24 (1948) *Pianosonaatti op. 26 (1949) *Hermit Songs op. 29 (1953) *Prayers of Kierkegaard (sopraano, kuoro ja orkesteri) op. 30 (1954) *Summer Music for Wind Quintet op. 31 (1956) *Vanessa (opera) op. 32 (1957) *A Hand of Bridge (kamariooppera) op. 35 (1959) *Toccata Festiva (urut ja orkesteri) op. 36 (1960) *Pianokonsertto op. 38 (1962) *Antony and Cleopatra op. 40, ooppera (1966, uusittu 1974) == Lähteet == Luokka:Yhdysvaltalaiset säveltäjät Luokka:Grammy-palkinnon saajat Luokka:Vuonna 1910 syntyneet Luokka:Vuonna 1981 kuolleet Luokka:Musiikin Pulitzer-palkinnon saaneet
Björneborgs svenska samskola

Björneborgs svenska samskola on Porissa toimiva yksityinen ruotsinkielinen koulu. Koulun omistaa Svenska kulturfonden i Björneborg. Se perustettiin vuonna 1892. Koulussa voi opiskella esikoulusta aina ylioppilaaksi asti. Koulussa opiskelee noin 300 oppilasta.http://www.bjss.fi/fi/yleisinfo/etusivu.html Koulun johtavana rehtorina ja kulttuurisäätiön toimitusjohtajana toimii Martin Hartman. Koulussa toimii myös Ruotsin konsulaatti, ja konsulina koulun rehtori. Koulu sijaitsee Liisantorin kahdella laidalla, Mikaelsgården toisella ja kaksi muuta rakennusta toisella laidalla. Mikaelsgården sijaitsee Mikonkadulla, ja iso, punatiilinen rakennus sekä Rosa Huset Otavankadun ja Mikonkadun kulmassa. == Historia == Koulu on toiminut nykyisellä paikallaan Otavankadulla 1960-luvulta saakka, jolloin suurin punatiilinen koulurakennus valmistui. 1990-luvun alussa koulu hankki itselleen myös naapurikiinteistön, ja remontin jälkeen vuonna 1992 koulu sai uusia tiloja Rosa Husetista. Viimeinen osa koulua, Mikaelsgården, rakennettiin 2000-luvulla Mikonkadun toiselle puolelle, ja se yhdistettiin päärakennukseen maanalaisella käytävällä. Mikaelsgårdenissa sijaitsee mm. koulun ruokala, lounasravintola Amica. Vuosina 1976–2003 kouluun kuului Euran Kauttualla toiminut vuosiluokat 1–4 käsittänyt ala-aste. Kouluun kuuluu myös Annankatu 10:ssä sijaitseva koulukoti, ”Inttis”, jossa kauempaa, etenkin Kauttualta, tulevat oppilaat asuivat kouluviikkojen aikana. Koulukodin toiminta loppui keväällä 2006 oppilasmäärän vähentymisen vuoksi. Ennen Rosa Husetin ja isomman kouluruokalan valmistumista vuonna 1992 oppilaat kävivät 5. luokasta ylöspäin Inttiksessä ruokailussa. Koulussa on noin 30 opettajaa, aina esikoulun-ja aineenopettajista luokanopettajiin. Koulun johtavana rehtorina toimii Martin Hartman, yläasteen ja lukion rehtorina Susanna Blomqvist ja ala- asteen rehtorina Patrik Grannas. == Rehtorit == *Gerda Frietsch (1892–1894) *Aina Henriksson (1894–1896) *Uno Lagerblad (1896–1920) *Torsten Helsingius (1920–1957) *Harry A. Rinne (1957–1965) *Björn-Olof Malmström (1965–1995) *Lena Finne (1995–1998) *Clas-Erik Palm (1998–2002) *Ulrika Hollsten (2002–2018) *Martin Hartman (2018–) ==Lähteet== ==Aiheesta muualla== * Koulun kotisivut * Björneborgs svenska samskola 1892– Suomen yksityisten oppikoulujen digitaalinen matrikkeli. Luokka:Porin lukiot Luokka:Porin oppilaitokset Luokka:Suomen ruotsinkieliset lukiot Luokka:Suomen ruotsinkieliset peruskoulut Luokka:Malminpää
Ksenia Pietarilainen

Pyhä autuas Ksenia Pietarilainen, oikealta nimeltään Ksenija Grigorjevna Petrova (), syntyi 1700-luvun alkuvuosikymmeninä Venäjällä ja kuoli vuoden 1803 tienoilla. Hän eli suurimman osan elämästään Pietarissa Kristuksen tähden houkkana, joka on yksi ortodoksisen kirkon kilvoittelun muoto. Venäjällä hän on hyvin kuuluisa ihmeistään ja nopeasta avustaan niille, jotka kääntyvät hänen puoleensa. Pyhä Ksenia Pietarilainen kanonisoitiin vuonna 1988. Hänen muistopäiväänsä vietetään tammikuun 24. päivänä, ja hänelle on omistettu oma akatistoshymnikin. ==Aiheesta muualla== *Ksenia Pietarilainen. Ortodoksi.net Luokka:Venäläiset pyhät Luokka:Pietarin historia
Gidi Gidi Maji Maji

Gidi Gidi Maji Maji on kenialainen hip hop -yhtye, jonka jäsenet ovat Gidi Gidi (oikealta nimeltään Joseph Ogidi) ja Maji Maji (oikealta nimeltään Julius Owino). Yhtye perustettiin vuonna 1999. Samana vuonna julkaistiin sen ensimmäinen single, Ting' Badi Malo. Yhtyeen esikoisalbumi, Ismarwa, ilmestyi vuonna 2000. Luokka:Kenialaiset hip hop -yhtyeet
Ron Jeremy

Ron Jeremy (oik. Ronald Jeremy Hyatt, s. 12. maaliskuuta 1953 Long Island, New York) on tunnettu amerikanjuutalainen pornotähti ja elokuvaohjaaja. Hän on esiintynyt yli 2 000 pornoelokuvassa ja ohjannut yli 250 pornoelokuvaa. Vuonna 2008 Ron Jeremy saapui Suomeen Turun Turkkusex-messuille. Ron Jeremy vieraili samalla kertaa suomalaisessa talk show'ssa nimeltä Maria! Ron Jeremy teki Suomen vierailun yhteydessä filmin Fucking in Finland.Ron Jeremy fucking in Finland Viitattu 23.9.2013 Ron palasi Suomeen 2011 ja tuomaroi Haluatko Pornotähdeksi -kilpailua.http://www.iltasanomat.fi/viihde/art-1288403719151.html Jeremylle tehtiin sydänleikkaus vuonna 2013.http://edition.cnn.com/2013/04/01/showbiz/celebrity-news-gossip/ron- jeremy-returns-to-work/index.html == Seksuaalirikossyytteet == Kesäkuussa 2020 Jeremyä syytettiin kolmen naisen raiskaamisesta ja neljännen seksuaalisesta häirinnästä Los Angelesissa. Tapaukset ovat sattuneet vuosina 2014 ja 2017–2019. Vuoden 2014 väitetty raiskaus tapahtui Los Angelesissa sijaitsevassa asuinkiinteistössä ja vuosien 2017–2019 väitetyt tapaukset Länsi-Hollywoodissa sijaitsevassa baarissa. Uhrit ovat 25–46-vuotiaita. Jo muutamaa vuotta aikaisemmin Jeremyä syytettiin häirinnästä, minkä johdosta häneltä on muun muassa kielletty pääsy pornoteollisuuden tapahtumiin. Erillisen vuoden 2016 tapauksen käsittelystä luovuttiin, koska siitä ei ollut tarpeeksi todisteita. Ron Jeremyn syytelista on nyt kasvanut seitsemällä uudella syytteellä. Kaikkiaan häntä syytetään 67 rikoksesta. Rikoksista 35 on seksuaalirikoksia ja näistä 11 on raiskauksia. Uhreja tapauksissa on 23. Mikäli Jeremy todetaan syylliseksi, voi hän saada yli 330 vuoden tuomion. Jeremy todettiin kuitenkin tammikuussa 2023 oikeudessa oikeustoimikelvottomaksi, koska hän sairastaa vakava-asteista dementiaa ja näin ollen häntä ei voida asettaa syytteeseen rikoksistaan. Jeremy määrättiin helmikuussa 2023 pakkohoitoon psykiatriseen sairaalaan, jossa häntä voidaan tällä päätöksellä pitää enintään 2 vuotta. Seuraavan kerran asiaa käsitellään oikeuslaitoksessa toukokuussa 2023. Marraskuussa 2023 Jeremy siirrettiin vankilasta yksityiseen asuntoon, jossa hänen terveydentilastaan voidaan huolehtia ympärivuorokautisesti. ==Lähteet== == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1953 syntyneet Luokka:Elävät henkilöt Luokka:Seulonnan keskeiset artikkelit
Suzanna Owíyo

pienoiskuva|Suzanna Owíyo vuonna 2014. Suzanna Owíyo on kenialainen maailmanmusiikkia esittävä laulaja ja kitaristi. Hän syntyi Kisumussa ja opiskeli Nairobissa. Myöhemmin Owíyo palasi Kisumuun, jossa hän asuu nyt. Joulukuussa 2001 Owíyo kirjoitti Kisumun 100-vuotisjuhlille kappaleen Kisumu 100. == Diskografia == *Mama Africa (2002) *Yamo Kudho (2004) == Aiheesta muualla == * Suzzanna Owiyo Luokka:Kenialaiset laulajat Luokka:Kenialaiset kitaristit Luokka:Syntymävuosi puuttuu Luokka:Elävät henkilöt
Harry Kewell

Harrison ”Harry” Kewell (s. 22. syyskuuta 1978 Sydney, Australia) on australialainen jalkapalloilija. Hän on yksi Australian kaikkien aikojen parhaina pidetyistä ja menestyksekkäimmistä jalkapalloilijoista. == Ura == Kewell teki debyyttinsä valioliigassa Leeds United FC:n paidassa 17-vuotiaana 30. maaliskuuta 1996 Middlesbrough FC:tä vastaan. Hän ja toinen australialainen hyökkääjä Mark Viduka olivat tärkeässä roolissa, kun Leeds selvisi Mestarien liigan välieriin kaudella 2000–2001. Hieman myöhemmin Leeds ajautui taloudellisiin vaikeuksiin, ja Kewell siirtyi Liverpooliin vuonna 2003. 25. toukokuuta 2005 Kewellistä tuli toinen australialainen, joka oli voittanut Mestarien liigan, kun Liverpool voitti loppuottelussa AC Milanin. Kewell ilmoitti maaliskuussa 2014 lopettavansa peliuransa kuluvan kauden päätteeksi. === Maajoukkueessa === Kewell pelasi ensimmäisen ottelunsa Australian jalkapallomaajoukkueessa marraskuussa 1997, kun Australia kohtasi kaksiosaisessa MM-karsinnassa Iranin. Kewell teki otteluissa yhteensä kaksi maalia, mutta Iran selvisi lopputurnaukseen tehtyään enemmän vierasmaaleja. Hän osallistui Australian joukkueessa jalkapallon MM-kisoihin vuosina 2006 ja 2010. == Perhe == Kewellin perheeseen kuuluvat englantilainen näyttelijävaimo Sheree Murphy sekä kaksi lasta, Taylor ja Ruby. Hänellä on henkilökohtainen sponsorisopimus Adidaksen kanssa. == Saavutukset == * 1996–1997 FA Youth Cup pelatessaan Leedsissä * 2004–2005 UEFA Champions League pelatessaan Liverpoolissa == Henkilökohtaiset saavutukset == * 2000 PFA:n vuoden nuori pelaaja * 1999, 2001, 2003 Oseanian Vuoden pelaaja == Lähteet == Luokka:Australialaiset jalkapalloilijat Luokka:Vuonna 1978 syntyneet Luokka:Elävät henkilöt
Peter Crouch

Peter James Crouch (s. 30. tammikuuta 1981 Macclesfield, Cheshire) on englantilainen jalkapalloilija, pelipaikaltaan hyökkääjä. Hänet tunnettiin pituudestaan ja komeista puskuistaan. Crouchin ura Englannin maajoukkueessa alkoi vuonna 2005 ja jatkui kolmen peräkkäisen valmentajan (Sven-Göran Eriksson, Steve McLaren, Fabio Capello) aikakaudella vuoteen 2010 saakka. Kaikkiaan hän pelasi 42 maaottelua ja teki niissä 22 maalia. Crouch voitti maajoukkueen maalipörssin EM-kisojen 2008 karsinnoissa ja teki Englannin maajoukkuehistoriaa rikkomalla kymmenen maalin rajan yhden kalenterivuoden (2006) aikana. Vuoden 2006 MM-kisojen aikaan Crouch tuli tunnetuksi robottimaisesta tuuletuksestaanhttp://www.urheiluviikko.net/crouch- robottitanssi-tarkeita-maaleja-varten/9415/. Hän saikin Englannin lehdistöltä lyhytaikaisen lempinimen "Stiff Pete" eli vapaasti käännettynä "Kanki-Pete". Yli kaksimetrinen (201 cm) Crouch pelasi kaudella 2008-2009 Portsmouth FC:ssa ja oli joukkueensa ylivoimaisesti paras maalintekijä. Elokuussa 2009 Crouch palasi takaisin kasvattajaseuraansa Tottenhamiin. Siirtosumma oli arviolta noin 10 miljoonaa puntaa. Crouch teki Tottenhamin kanssa viiden vuoden mittaisen pelaajasopimuksen. Samalla hän palasi Harry Redknappin valmennuksen alaiseksi. Aikaisemmin Crouch on pelannut Redknappin valmennuksessa Southamptonissa ja Portsmouthissa. == Saavutukset == * 2003–2004 1. divisioonan (nykyinen Mestaruussarja, Englannin toiseksi ylin sarjataso) voittaja Norwich FC:n joukkueessa. == Lähteet == Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Djibril Cissé

Djibril Cissé (s. 12. elokuuta 1981) on ranskalainen jalkapalloilija. Cissé on Ranskan maajoukkuehyökkääjä. Hän edustaa SC Bastiaa. == Ura == Cissé on tunnettu nopeudestaan, kiihtyvyydestään ja vaihtuvasta hiustyylistään. Ranskassa Ligue 1:n maalikuninkuuden voittanut Cissé siirtyi Liverpooliin AJ Auxerresta vuoden 2004 kesällä 14 miljoonan punnan siirtosummalla. Hän pelasi kauden 2006-07 lainalla Olympique de Marseillessa ja siirtyi seuraan kesällä 2007. Peliaika Marseillessa jäi vähiin loukkaantumisten vuoksi ja kaudeksi 2008-09 hän siirtyi lainalle Sunderlandiin. Kausi Englannissa teki hyvää Cissélle, mutta hän ei kuitenkaan kuulunut uuden Marseille-valmentaja Didier Deschampsin suunnitelmiin ja kesäkuussa 2009 hän siirtyi kreikkalaisseura Panathinaikosiin kahdeksalla miljoonalla eurolla. Cisse siirtyy Panathinaikokseen Helmikuussa 2011 Cissé kertoi jättävänsä Panathinaikosin kauden jälkeen. Syynä on Cissén Kreikassa kokema rasismi ja fanien jopa väkivaltaiset hyökkäykset häntä kohtaan.Rasismiin kyllästynyt Cisse vaihtaa maisemaa Cisse allekirjoitti 12. heinäkuuta 2011 neljän vuoden sopimuksen roomalaisen Lazion kanssa, mikä takasi hänelle noin kahden miljoonan euron vuositulot. Lazio maksoi Cissestä noin 5,8 miljoonan euron siirtokorvauksen Panathinaikosille. Cisse siirtyi Queens Park Rangersiin 31.1.2012 siirtosummana 4 miljoonaa puntaa. Hän teki avausmaalinsa 1. helmikuuta 2012 QPR-debyytissään 11. minuutin kohdalla 2-2 tasapeliin päättyneessä vierasottelussa Aston Villaa vastaan. Cissé jätti QPR:n tammikuussa 2013 ja siirtyi kevätkauden mittaisella lainasopimuksella Qatariin Al-Gharafaan. Djibril Cisse leaves QPR to join Qatari club on loan Kesällä hän jätti QPR:n ja teki sopimuksen Venäjän liigassa pelaavan FK Kuban Krasnodarin kanssa. СИССЕ СТАЛ ИГРОКОМ «КУБАНИ» Tammikuussa 2014 Cissé palasi kotimaahansa allekirjoitettuaan puolitoistavuotisen sopimuksen SC Bastian kanssa. Cisse signs for Bastia Maajoukkuedebyyttinsä Cissé teki toukokuussa 2002 ottelussa Belgiaa vastaan. MM-kilpailuissa 2002 hän pääsi vaihtopelaajana kentälle Ranskan kaikissa kolmessa ottelussa. Hän ei päässyt EM-kisoihin 2004, koska oli pelikiellossa, ja vuoden 2006 MM-kisat jäivät väliin, sillä hän mursi oikean jalkansa epäonnekkaasti päivää ennen kisojen alkua harjoitusottelussa Kiinaa vastaan. == Saavutukset == * Coupe de France: 2003 * FIFA Confederations Cup: 2003 * Mestarien liiga: 2005 * UEFA Super Cup: 2005 * FA Cup: 2006 * Kreikan liiga : 2010 * Kreikan Cup : 2010 * Kreikan liigan paras maalintekijä : 2009-2010 (23 maalia) * Kreikan liigan paras maalintekijä : 2010-2011 (20 maalia) == Lähteet == == Aiheesta muualla == * Virallinen sivu * Henkilökuva ja tilastoja Luokka:Ranskalaiset jalkapalloilijat Luokka:Vuonna 1981 syntyneet Luokka:Elävät henkilöt
Ernst Ottensamer

Ernst Ottensamer (5. lokakuuta 1955 – 22. heinäkuuta 2017) oli itävaltalainen klarinetisti. Hän opiskeli Wienissä ja soitti Wienin filharmonikoissa. Aiemmin Ottensamer soitti muun muassa Wienin valtionoopperassa. Vuonna 1990 Ottensamer perusti kamariyhtye Vienna Virtuosin. Ottensamer esitti muun muassa Weberin ja Spohrin klarinettikonserttoja. ==Lähteet== Luokka:Itävaltalaiset klarinetistit Luokka:Vuonna 1955 syntyneet Luokka:Vuonna 2017 kuolleet
Spektroliitti

Spektroliitti on labradoriitti-nimisen plagioklaasimaasälvän kaupallinen nimitys, jota käytetään sen Suomessa esiintyvästä muodosta.Kinnunen, Kari A. ym.: ”Suomen korukivet – Gemstones of Finland”. Geologian tutkimuskeskus, 2017, sivu 77. Plagioklaasimaasälpä on kahden mineraalin, albiitin ja anortiitin, seossarja. Labradoriitti sisältää anortiittia 50–70 prosenttia, ja muu on albiittia.Kinnunen, Kari A. ym.: ”Suomen korukivet – Gemstones of Finland”. Geologian tutkimuskeskus, 2017, sivu 80. __TOC__ Sateenkaaren väreissä loistavan valoilmiönsä ansiosta ja kohtalaisen kestävyytensä vuoksi se soveltuu koruihin sekä koriste- ja tarve-esineisiin, kuten kellotauluihin. Spektroliittia sekä sen isäntäkiviä, gabroa ja anortosiittia, käytetään myös rakennuskivenä.Kinnunen, Kari A. ym.: ”Suomen korukivet – Gemstones of Finland”. Geologian tutkimuskeskus, 2017, sivu 77. Spektroliittia esiintyy Etelä-Karjalassa Lappeenrannan Ylämaan alueella. Ylämaan labradoriitissa värit ovat poikkeuksellisen voimakkaat, minkä vuoksi kivelle on annettu oma nimi. Spektroliitin väriä pidetään kauneimpana kaikista labradoriiteista sen vuoksi, että siinä esiintyvät lähes kaikki spektrin värit, toisin kuin esimerkiksi Kanadassa tai Madagaskarilla löytyvissä labradoriitteissa. Spektroliitti on sekä määrältään että liikevaihdoltaan merkittävin Suomessa louhittava korukivi. Ylämaan spektroliitin löysi vänrikki Pekka Laitakari vuonna 1940, kun Ylämaalla rakennettiin Salpalinjan panssariesteitä. Hänen isänsä, geologi Aarne Laitakari, oli aiemmin etsinyt Pietarhovista löydettyjen spektroliittilohkareiden emäkalliota vuosien ajan Suomenlahden pohjoisrannalta.Kinnunen, Kari A. ym.: ”Suomen korukivet – Gemstones of Finland”. Geologian tutkimuskeskus, 2017, sivu 83. Spektroliitti on Etelä- Karjalan maakuntakivi. Maakuntakivet valittiin vuonna 1998 kansanäänestyksellä, jonka järjestivät GTK ja Suomen Matkailuliitto. == Ominaisuuksia == * Kemiallinen koostumus: Na(AlSi3O8)Ca(Al2Si2O8) eli natrium- kalsium-alumiinisilikaatti * Mohsin kovuus 6,0–6,5 * Optinen taitekerroin 1,560–1,568 * Ominaispaino 2,69–2,70 * Kahtaistaitto + 0,0008 == Lähteet == * * * Etelä-Saimaa-lehti 31.12.2006, "Ylämaan spektroliitti sädehtii" === Viitteet === == Aiheesta muualla == * Spektroliitti - Maailman kaunein labradoriitti. Web archive 2016. * Spektroliitti-info. * Seppo Lahden artikkeli. * www.jalokivikierros.com – spektroliitti . * Luokka:Jalokivet Luokka:Korukivet Luokka:Silikaattimineraalit
Seether

Seether on eteläafrikkalainen grunge/hard rock -yhtye. Yhtye on ottanut vaikutteita muun muassa yhtyeiltä Nirvana, Alice in Chains, Smashing Pumpkins ja Tool. Seether julkaisi ensimmäisen albuminsa, Fragilen, vuonna 2000 nimellä Saron Gas. Yhtyeen nimi muutettiin Seetheriksi ennen toisen albumin, Disclaimerin julkaisua vuonna 2002. Vuonna 2004 julkaistiin toinen versio Disclaimerista (Disclaimer II), joka kattoi useita uudempia kappaleita, sekä kappale "Broken" oli saanut kakkoslaulajaksi Evanescence-yhtyeen laulajan Amy Leen. Kitaristi Pat Callahan erosi yhtyeestä kesällä 2006. Tunnettuja kappaleita mm. Driven Under, Broken, Breakdown, Remedy, The Truth, Fake It ja Rise Above This. Seether saapui Suomeen keikalle helmikuussa 2012 Helsingin jäähalliin. == Jäsenet == *Shaun Morgan (aiemmin Shaun Welgemoed) - laulu, kitara *Dale Stewart - basso, laulu *John Humphrey - rummut === Entiset jäsenet === * Troy McLawhorn (kitara) (2008-2011) * Dave Cohoe (rummut) (2002) * Nick Annis (soolokitara) (2002) * Nick Oshiro (rummut) (2002-2003) * Kevin Soffera (rummut) (2003) * Pat Callahan (kitara) (2003-2006) * Josh Freese (studiorumpali levyillä Disclaimer & II) == Diskografia == * * * * * * * * *Poison the Parish (2017) === Singlet === * Fine Again (2003) * Driven Under (2003) * Gasoline (2003) * Broken (feat. Amy Lee, 2004) * Remedy (2005) * Truth (2005) * The Gift (2006) * Fake It (2007) * Rise Above This (2008) * Breakdown (2008) * Careless Whisper (2009) * Country Song (2011) * Seether (2013) == Aiheesta muualla == * Yhtyeen viralliset sivut * Seether-online Luokka:Eteläafrikkalaiset yhtyeet
Kansleri

Kansleri on joissakin maissa käytetty korkean hallintovirkamiehen nimitys. Nimitys on peräisin Antiikin Rooman oikeussaleista, joissa kanslerit (lat. cancellarii) istuivat ristikon (cancelli) vieressä, joka erotti tuomarin ja neuvoston yleisöstä. Nimitys onkin käytössä monissa Rooman valtakunnan seuraajamaissa oikeusvirkamiesten nimityksenä. Sitä on käytetty myös anakronisesti muinaisen Kiinan ja Egyptin korkea-arvoisista virkamiehistä. Historiallisesti kanslereita on ollut Ranskan, Tanskan ja Puola-Liettuan kuningaskunnissa. Venäjän keisarikunnassa kansleri oli korkein siviilivirkamies. ==Amerikassa== Monissa latinalaisen Amerikan maissa kansleriksi kutsutaan ulkoministeriä. Yhdysvalloissa ainoa kansallisen tason kansleri on Smithsonian-instituutin kansleri, jota virkaa pitää hallussaan maan korkeimman oikeuden puheenjohtaja. Joissakin osavaltiossa nimitystä käytetään tietyistä tuomareista. Nimitystä käytetään myös joissakin yliopistoissa ja osavaltioiden opetusvirastoissa. ==Euroopassa== Saksassa ja Itävallassa hallituksen puheenjohtajaa kutsutaan liittokansleriksi. Liittokanslerin valta ja tehtävät vastaavat monen maan pääministerin vastaavia. Liittokanslerilla on eniten valtaa koko maassa, mutta parlamentti voi antaa hänelle epäluottamuslauseen, jolloin hän eroaa. Sveitsin liittokanslerin tehtävä on lähinnä hallinnollinen. Hänet valitsee parlamentti ja hän johtaa liittokansliaa. Yhdistyneessä kuningaskunnassa lordikansleri johtaa oikeuslaitosta ja oikeusministeriötä. Lordikansleri oli lisäksi ylähuoneen puhemies vuoteen 2006 saakka. Nimike valtiovarainkansleri (Chancellor of the Exchequer) vastaa Britanniassa valtiovarainministeriä. Suomessa oikeuskansleri valvoo virkamiesten ja viranomaisten toimien laillisuutta. Ruotsissa oikeuskansleri toimii hallinnon yleisenä asianajajana. ==Katso myös== * yliopiston kansleri * Saksan valtakunnankansleri * ylikansleri, Galaktisen tasavallan valtion ja hallituksen keulakuva Tähtien sodassa ==Lähteet== Luokka:Hallinnon ammatit
Mediaș

Mediaș (, ) on kaupunki Romaniassa, Sibiun piirikunnassa Transilvaniassa. Kaupungissa asuu noin 47 000 ihmistä. Nykyisen Mediașin alue on ollut asutettu esihistoriallisilta ajoilta lähtien. Keskiajalta 1900-luvun lopulle kaupunki oli yksi Transilvanian saksien tärkeimmistä keskuksista. ==Lähteet== == Aiheesta muualla == Luokka:Romanian kaupungit
Sankomota

Sankomota on lesotholainen yhtye. Frank Leepa perusti sen Maserussa vuonna 1981. Vuonna 1996 yhtyeen jäsenet joutuivat auto-onnettomuuteen, jossa neljä kuoli ja viisi loukkaantui. Yhtye jatkoi levyttämistä siitä huolimatta. Perustaja Frank Leepa kuoli sairauteen 50-vuotiaana 20. marraskuuta 2003. Samana vuonna ilmestyi kokoelmalevy The Best of Sankomota 1981-1991. Luokka:Lesotholaiset yhtyeet
Oldřich Machač

Oldřich Machač (18. huhtikuuta 1946 Prostějov, Tšekkoslovakia – 10. elokuuta 2011) oli tšekkiläinen, urheilu-urallaan Tšekkoslovakiaa edustanut jääkiekkoilija, olympiamitalisti ja maailmanmestari. Machač oli puolustajapelaaja, joka pelasi Tšekkoslovakian maajoukkueessa pitkään František Pospíšilin puolustajaparina 1960- ja 1970-luvuilla. Hän pelasi vuosina 1968-78 11 MM-kilpailuissa. Kaikkiaan Machač pelasi 293 maaottelua – toiseksi eniten tšekkoslovakialaisista Jiří Holíkin jälkeen. Machač saavutti Tšekkoslovakian joukkueessa talviolympialaista hopeaa Grenoblessa 1968 ja Innsbruckissa 1976 sekä pronssia Sapporossa 1972. Lisäksi hän saavutti kymmenen MM-mitalia, joista kolme kultaista. Machač pelasi 13 kauden aikana Tšekkoslovakian mestaruussarjassa 420 ottelua ja teki niissä 108 maalia. Vuonna 1999 hänet nimettiin IIHF Hall of Fameen. Machač kuoli 10. elokuuta 2011. Hän kärsi sydänvaivoista.http://www.eishockeynews.de/nachricht.html?nachricht_id=16760http://www.iltasanomat.fi/jaakiekko/kolminkertainen- maailmanmestari-kuoli/art-1288406686452.html == Saavutukset == * olympiahopeaa 1968 ja 1976, olympiapronssia 1972 * MM-kultaa 1972, 1976 ja 1977, neljä MM-hopeaa ja kolme MM-pronssia == Lähteet == * Oldřich Machač Biography and Olympic Results Sports Reference LLC. === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1946 syntyneet Luokka:Vuonna 2011 kuolleet
Vesistön pääjärvi

Vesistön pääjärvi eli keskusjärvi on järvi, josta vesistön vedet laskevat laskujoen kautta mereen. Vesistön vedet kerääntyvät pääjärveen valunnan ja vesireittien kautta. Pääjärvi on yleensä vesistön suurin ja merkittävin järvi. Suuria pääjärviä on syntynyt viimeisen jääkauden lopulla Baltian jääjärven kohdalle sulamassa olleen jäätikön pysähtyessä ja Salpausselkien muodostuttua. Salpausselkien itäpuolella sijaitsevat Laatokka ja Saimaa. Suomen vesistöjen pääjärviä ovat: *Vuoksen vesistössä Saimaa *Kymijoen vesistössä Päijänne *Kokemäenjoen vesistössä Pyhäjärvi *Oulujoen vesistössä Oulujärvi *Kemijoen vesistössä Kemijärvi *Pyhäjoen vesistössä Pyhäjärvi *Ähtävänjoen vesistössä Lappajärvi == Lähteet == ==Katso myös== * Luettelo Suomen vesistöistä Luokka:Vesistöt Luokka:Suomen vedet
Kristuksen tähden houkka

Kristuksen tähden houkka (, ) edustaa yhtä ortodoksisen kirkon kilvoittelun muotoa, jossa henkilö tekeytyy hulluksi eli houkaksi lähimmäisten ja oman pelastuksensa vuoksi. Houkkuus muistutti suuresti mielisairaan käyttäytymistä. Houkkuus olikin mahdollista vain aikana, jolloin psyykkinen sairaanhoito oli vielä kehittymätöntä. == Historia == Houkkakilvoitus syntyi Lähi-idän alueella syyrialaisen kristillisyyden sisällä. Pyrkimys oli varhaiskristillisen tavan mukaan pyrkiä eroon pyhän maineesta. == Kuuluisia Kristuksen tähden houkkia == * Pyhä Andreas Konstantinopolilainen * Pyhä autuas Feodor Novgorodilainen * Pyhä Isidora * Autuas Johannes Ustjugilainen * Autuas Nikolai Novgorodilainen eli Nikolai Kotšanov (Kaalinpää) * Pyhä autuas Ksenia Pietarilainen * Pyhä Prokopi Ustjugilainen * Pyhä Simeon Emesalainen; tunnetaan myös nimillä Simeon houkka ja Simeon Edessalainen * Autuas Taddeus Petroskoilainen * Autuas Vasili Moskovalainen == Lähteet == == Aiheesta muualla == * Kristuksen tähden houkka, Ortodoksi.net *Pyhä Ksenia Pietarilainen, Ortodoksi.net *Pyhä Prokopi Ustjugilainen, Ortodoksi.net * Luokka:Ortodoksisen kirkon historia Luokka:Ortodoksisen kirkon usko ja oppi
Max Romeo

thumb|Max Romeo vuonna 2009 Max Romeo (Maxwell Livingston Smith, s. 22. marraskuuta 1947) on jamaikalainen dub/reggae-artisti. Mies on tehnyt paljon yhteistyötä The Upsetters -yhtyeen kanssa. Hänen musiikkiaan voi kuulla esimerkiksi Grand Theft Auto: San Andreas -videopelissä. Muun muassa The Prodigy on samplannut Max Romeota kappaleessa "Out of Space" (sample kappaleesta "Chase The Devil"). Hän on myös kirjoittanut reggae-musikaalin. ==Diskografia== ===Albumit=== * * * * * * * * * * * * * * * * * * * * * * * * * * * * * * * Luokka:Jamaikalaiset reggaelaulajat Luokka:Jamaikalaiset reggaemuusikot
František Pospíšil

František Pospíšil (s. 2. huhtikuuta 1944 Unhošť, Tšekkoslovakia) on Tšekkoslovakiaa edustanut jääkiekkoilija, jota pidetään yhtenä kaikkien aikojen parhaista Euroopassa kiekko-oppinsa saaneista puolustajista. Hän saavutti kolme maailmanmestaruutta, kuusi muuta MM-mitalia ja kolme olympiamitalia. Hänet valittiin MM-kilpailujen tähdistökentälliseen vuosina 1972, 1976 ja 1977. Pospišil pelasi puolustajaparina Oldřich Macháčin kanssa Tšekkoslovakian maajoukkueessa 1960- ja 1970-luvuilla. Pospišil jäi kiinni doping-aineiden käytöstä vuoden 1976 talviolympialaisissa Innsbruckissa. Tapauksen takia Tšekkoslovakia menetti kaksi alkusarjan pistettä. Joukkue selvisi kuitenkin jatkoon. == Saavutukset == * Jääkiekon olympiahopea 1968 * Jääkiekon olympiapronssi 1972 * Jääkiekon olympiahopea 1976 * 11 jääkiekon maailmanmestaruuskisat 1967–77 * Jääkiekon maailmanmestaruudet 1972, 1976, 1977 == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1944 syntyneet Luokka:Elävät henkilöt
All Saints (yhtye)

All Saints on brittiläinen popyhtye, joka perustettiin toukokuussa 1996. Ennen hajoamistaan vuonna 2001 yhtye ehti julkaista viisi listaykköstä, mutta ei saavuttanut samanlaista menestystä vuoden 2006 comebackillaan. Yhtye solmi levytyssopimuksen London Recordsin kanssa vuonna 1996. Vuonna 1997 julkaistiin ensimmäinen single, "I Know Where It's At", joka nousi Britannian singlelistan neljänneksi. Seuraava kappale "Never Ever" nousi ykköseksi ja toi yhtyelle Brit Award -palkinnot parhaasta singlesta ja musiikkivideosta. All Saints teki comebackin 8. marraskuuta 2006 julkaistulla "Rock Steady" -singlellään ja julkaisi uuden albumin Studio 1, joka nousi Britannian albumilistalla sijalle 40. Toisen singlen "Chick Fit" jäätyä top 75:n ulkopuolelle Parlophone päätti lopettaa yhteistyön yhtyeen kanssa. == Jäsenet == *Melanie Blatt *Shaznay Lewis *Nicole Appleton *Natalie Appleton == Diskografia == === Albumit === *All Saints (1997) *The Remix Album (1998) *Saints & Sinners (2000) *All Hits (2001) *Studio 1 (2006) *Red Flag (2016) *Testament (2018) == Lähteet == Luokka:Brittiläiset popyhtyeet Luokka:Brittiläiset tyttöbändit
Jamie Carragher

James Lee Duncan "Jamie" Carragher (s. 28. tammikuuta 1978 Bootle, Englanti) on englantilainen uransa lopettanut jalkapalloilija, pelipaikaltaan keskuspuolustaja tai oikea laitapuolustaja. Hän pelasi koko ammattilaisuransa Liverpool FC:n riveissä.Jamie Carragher National Football Teams -sivustolla Hän teki ensiesiintymisensä Valioliiga kaudella 1996–1997 ja lopetti uransa kauteen 2012–2013. Yhteensä Carragher pelasi 508 liigaottelua, joissa hän teki neljä maalia. Englannin maajoukkueessa Carragher pelasi yhteensä 38 A-maaottelua vuosina 1999–2007 ja 2010. Hän oli mukana 2004 EM-kisoissa ja 2006 MM-kisoissa. Hän ei kuitenkaan koskaan vakiinnuttanut paikkaansa maajoukkueen avauskokoonpanossa, minkä vuoksi hän lopetti maajoukkueuransa 2007. Fabio Capello sai houkuteltua Carragherin palaamaan maajoukkueeseen 2010 MM-kisoihin. Carragherin perheeseen kuuluvat vaimo Nicola Hart ja kaksi lasta. == Saavutukset == * Nuorten FA Cup: 1995–1996 * Englannin liigacup: 2000–2001, 2002–2003, 2011-2012 * FA Cup: 2000–2001, 2005–2006 * Charity Shield: 2001–2002, 2006–2007 * Mestarien liiga: 2004–2005 * UEFA Cup: 2000–2001 * UEFA Super Cup: 2001–2002, 2005–2006 == Lähteet == == Aiheesta muualla == Luokka:Englantilaiset jalkapalloilijat Luokka:Vuonna 1978 syntyneet Luokka:Elävät henkilöt
Ketoaine

Ketoaine on elimistössä rasvasta, etanolista tai ketogeenisestä aminohaposta muodostuva pienimolekyylinen yhdiste, jota käytetään elimistön energiantuotantoon. Elimistö pystyy tuottamaan ketoaineiden avulla glukoosia enemmän energiaa jokaista käyttämäänsä happimolekyyliä kohden. Ketoaineita muodostuu maksassa ja munuaisissa erityisesti silloin, kun hiilihydraatteja on niukasti saatavilla (kts. ketoosi) ja elimistö joutuu valmistamaan tarvittavan glukoosin itse glukoneogeneesissä. Elimistössä muodostuu kolmea eri ketoainetta: asetoasetaatti, beeta-hydroksibutyraatti ja asetoni. Normaalisti ketoaineita syntyy maksan ja munuaisten solujen mitokondrioissa solujen glukoneogeneesin sivutuotteena. Kun solut tuottavat glukoosia, ne tuottavat tarvitsemansa energian hapettamalla rasvahappoja asetyylikoentsyymi-A:ksi. Asetyylikoentsyymi-A, joka ei hapetu normaalisti sitruunahappokierrossa glukoneogeneesin ollessa käynnissä, muuntuu ketogeneesissä asetoasetaatiksi ja edelleen betahydroksibutyraatiksi. Ketoaineet kulkeutuvat verenkierron mukana maksasta ja munuisista muualle elimistöön, jossa asetoasetaatti ja betahydroksibutyraatti voidaan käyttää hyväksi. Aivojen gliasolut käyttävät niitä lipidien rakentamiseen. Niitä voidaan hyödyntää myös energiantuotannossa. Erityisesti sydän, lihakset ja aivot käyttävät ketoaineita energianlähteenään. Asetonia muodostuu spontaanisti asetoasetaatista ja sitä esiintyy paljon vähemmän kuin kahta muuta ketoainetta. Elimistö käyttää asetonia glukoosin, triglyseridien ja aminohappojen synteesissä . Osa asetonista poistuu kehosta virtsan ja uloshengityksen mukana. Tästä johtuu ketoosissa olevan henkilön hengityksen "makea" tuoksu. Samasta syystä ketoosin voimakkuutta voidaan mitata virtsasta. ==Patologia== 3-hydroksi-3-metyyliglutaryyli-KoA-lyaasin puute on harvinainen perinnöllinen häiriö, joka estää ketoaineiden muodostumisen ketogeneesissä. Se johtaa vaikeaan aivojen kehityshäiriöön ja on yhdistetty sydänlihasrappeumaan ja maksan toimintahäiriöihin. Jos happamien asetoasetaatin ja betahydroksibutyraatin pitoisuus veressä kasvaa liiaksi, veri happamoituu, ja tuloksena on vaarallinen ketoasidoosi. Näin voi tapahtua hoitamattoman diabeteksen yhteydessä tai jos yletön alkoholin käyttö yhdistyy pitkään syömättömyyteen. ==Lähteet== Luokka:Biokemia Luokka:Seulonnan keskeiset artikkelit
Phantom Blue

Phantom Blue on yhdysvaltalainen hard rock -yhtye. Se perustettiin Los Angelesissa, Kaliforniassa vuonna 1987. Yhtyeen ensimmäinen albumi, Phantom Blue julkaistiin vuonna 1989. == Jäsenet == === Alkuperäinen kokoonpano === *Gigi Hangach - laulu *Michelle Meldrum - kitara *Nicole Couch - kitara *Kim Nielsen - basso *Linda McDonald - rummut === Viimeinen kokoonpano === *Jeannine St. Clair - laulu *Sara Marsh - kitara *Josephine Sugiyanto - kitara *Amy Tung - basso *Linda McDonald - rummut == Diskografia == *Phantom Blue (1989) *Built to Perform (1993) *Prime Cuts and Glazed Donuts (1995) *Caught Live (1998) Luokka:Yhdysvaltalaiset metalliyhtyeet Luokka:Yhdysvaltalaiset hard rock -yhtyeet Luokka:Yhdysvaltalaiset tyttöbändit
Bwana

Bwana oli suomalainen rock-yhtye, joka tunnettiin aiemmin nimellä Vitonen. Yhtye perustettiin Porissa 1982. Yhtye esiintyi 1982 Rockin SM-kisojen aluekarsinnoissa sijoittuen neljänneksi. Samoissa karsinnoissa palkintosijoille ylsivät Yö, Jeve Kelaa ja Eskot. Bwana esitti tuolloin kappaleet "Elämää" ja "Musta timantti". Yhtye hajosi 1983, jonka jälkeen jäsenet vaikuttivat muun muassa yhtyeissä Dingo, Villi Linja, Vitikaisen Saha ja The Puolkarkeet. == Kokoonpano 1982–1983 == * Pertti Neumann (Nieminen) (laulu, kitara) * Tapio Wallin (laulu) * Jouni "Valttu" Vallin (rummut) * Kari "Kapu" Tuulensuu (basso) * Jari "Jape" Tuulensuu (kitara) Luokka:Suomalaiset rockyhtyeet
Las Ketchup

Las Ketchup on espanjalainen popyhtye, jonka muodostavat sisarukset Lola, Pilar, Lucía sekä Rocío Muñoz. Yhtyeen ja sen ensimmäisen albumin nimet ovat viittauksia sisarusten isään, kuuluisaan flamencokitaristi Juan Muñoziin, joka tunnetaan paremmin taiteilijanimellä El Tomate. __NOTOC__ Yhtye julkaisi kesällä 2002 singlen ”Aserejé” (Yhdistyneessä kuningaskunnassa ja joissain muissa maissa nimellä ”The Ketchup Song”), joka nousi listaykköseksi 27 maassa. Single myi yli 7 miljoonaa kopiota, jotakuinkin saman kuin Beatlesin ”Can't Buy Me Love”, Roy Orbisonin ”Pretty Woman” ja The Spice Girlsin ”Wannabe”. Pian singlen julkaisun jälkeen ilmestyi Las Ketchupin ensimmäinen albumi Hijas del Tomate, jota myytiin yli 12 miljoonaa kappaletta. Yhtyeeseen liittyi Lolan, Pilarin ja Lucían neljäs sisko, Rocío. Muutaman vuoden hiljaiselon jälkeen Las Ketchup edusti Espanjaa vuoden 2006 Eurovision laulukilpailussa kappaleellaan ”Un Blodymary”, joka oli yhtyeen toukokuussa 2006 ilmestyneen toisen albumin nimikappale. Laulu sijoittui 18 pisteellä sijalle 21 eli neljänneksi viimeiseksi. Yhtye keikkailee edelleen silloin tällöin myös kotimaassaan Espanjassa. Las Ketchup esiintyi Suomessa ensimmäisen kerran vuonna 2003http://www.kaleva.fi/uutiset/las-ketchup- suomeen-huhtikuussa/274695 ja sen jälkeen 15 vuoden päästä jälleen Karjurockissa Lokalahdella vuoden 2018 kesällä. Vuonna 2018 Las Ketchup esiintyi myös Ruotsissa ja Tanskassa 90-luvun musiikki -aiheisilla festivaaleilla. == Julkaisut == === Albumit === * Hijas del Tomate (2002) * Un Blodymary (2006) === Singlet === *Aserejé (The Ketchup Song) (2002) — 1. Espanja, 1. Ranska, 1. Suomi, 1. Belgia, 1. Italia, 1. Ruotsi, 1. Saksa, 1. Australia, 1. Britannia ja 16 muuta maata. *Kusha Las Payas (2002) — 2. Espanja *Un Blodymary (2006) — 60. Espanja, 10. Valko-Venäjä, 15. Armenia, 138. Ruotsi, 198. Ranska == Lähteet == == Aiheesta muualla == * Eurovision Song Contest Luokka:Espanjalaiset popyhtyeet Luokka:Espanjalaiset tyttöbändit Luokka:Espanjan euroviisuedustajat Luokka:Vuoden 2006 euroviisuedustajat
Karl Habsburg-Lothringen

Karl Thomas Robert Maria Franziskus Georg Bahnam Habsburg-Lothringen (s. 11. tammikuuta 1961 Starnberg, Baijeri, Saksa) on Habsburg-suvun päämies ja nimellisesti Itävallan arkkiherttua. Hänen isänsä Otto von Habsburg luovutti aseman vuonna 2007. Hänen äitinsä oli arkkiherttuatar Regina Saxe-Meiningen ja isoisänsä Kaarle I, Itävalta-Unkarin viimeinen keisari. Karl Habsburg- Lothringen on asunut vuodesta 1981 Salzburgissa, Itävallassa, ja avioitui helmikuussa 1993 paroni Hans Heinrich Thyssen-Bornemiszan tyttären paronitar Franziska Anne Dolores von Thyssen-Bornemiszan (s. 1958) kanssa.Wheatcroft, Andrew: ”Finis Austriae:The End?”, The Habsburgs - Embodying Empire, s. 291. Penguin Books, London, 1995. ISBN 978-0-140-23634-7. Heillä on kolme lasta: Eleonore Jelena Maria del Pilar Iona, Itävallan arkkiherttuatar (s. 1994); Ferdinand, Itävallan arkkiherttua (s. 1997) ja Gloria, Itävallan arkkiherttuatar (s. 1999), joista heidän poikansa Ferdinand Zvonimir Habsburg- Lothringen harrastaa autourheilua. Habsburg-Lothringen oli Itävallan edustaja Euroopan parlamentissa kristillisdemokraattien ryhmässä vuosina 1996–1999. Tätä ennen, vuosina 1992–1993, hän toimi Itävallan yleisradioyhtiöllä esitetyn Who is Who -nimisen visailuohjelman juontajana. == Lähteet == == Aiheesta muualla == * Luokka:Habsburgin hallitsijasuku Luokka:Itävaltalaiset aateliset Luokka:Itävaltalaiset europarlamentaarikot Luokka:Vuonna 1961 syntyneet Luokka:Elävät henkilöt
Huominen ei koskaan kuole

Huominen ei koskaan kuole (Tomorrow Never Dies) on Roger Spottiswooden ohjaama järjestyksessään 18. Ian Flemingin vakoojahahmo James Bondiin perustuva toimintaelokuva vuodelta 1997. Elokuvassa James Bondia näyttelee toisen kerran Pierce Brosnan. Muissa pääosissa ovat Jonathan Pryce, Michelle Yeoh, Teri Hatcher ja Judi Dench. Elokuva sisältää DTS-ES-ääniraidan, joka mahdollistaa takakeskikanavan käytön. Elokuva tuli ensi-iltaan samaan aikaan kuin Titanic. Elokuva on omistettu Albert R. ”Cubby” Broccolille. Elokuvassa esiintyy pienessä, uutistenlukijan cameoroolissa myös suomalainen Minna Aaltonen, joka parhaiten tunnetaan Gladiaattorit-sarjasta. == Juoni == Brittiläinen sotilasalus tuhoutuu hämärissä olosuhteissa ja uppoaa kansainvälisillä vesillä Vietnamin edustalla. Konfliktista syytetään Kiinaa, jonka MiGien väitetään upottaneen brittialuksen. Tapahtuneen jälkeen koko maailma keikkuu uuden suursodan partaalla. Kyse on kuitenkin harhautuksesta ja yritys ajaa maailma kohti kaaosta, sillä kaiken takana on mediaimperiumin omistaja Elliot Carver (Jonathan Pryce). Carver manipuloi maailman tapahtumia mediaylivallallaan ja ruokkii sensaatioriippuvaisten ihmisten uutisnälkää. James Bond (Pierce Brosnan) pääsee vihille juonesta, jolloin on edessä taistelu maailman kohtalosta Bondin sekä Carverin ja tämän saksalaisten kätyrien välillä. == Näyttelijät == == Tapahtumapaikat == * Lontoo * Peking * Hampuri * Saigon, Vietnam * Etelä-Kiinan meri * vuoristoinen alue Venäjän rajan lähellä == Palkinnot == Elokuva oli ehdolla parhaan musiikkikappaleen Golden Globe -palkintoon tunnuslaulusta ”Tomorrow Never Dies”, jonka esittää Sheryl Crow. == Muuta == Elokuvan pohjalta julkaistiin samanniminen videopeli PlayStationille vuonna 1999. Pelin kehittäjänä toimi yhdysvaltalainen pelitalo Black Ops Entertainment ja julkaisijana Electronic Arts.https://en.wikipedia.org/wiki/Tomorrow_Never_Dies_(video_game) == Lähteet == Luokka:Vuoden 1997 yhdysvaltalaiset elokuvat Luokka:James Bond -elokuvat Luokka:Yhdysvaltalaiset toimintatrillerit Luokka:Roger Spottiswooden ohjaamat elokuvat Luokka:Seulonnan keskeiset artikkelit Luokka:Vuoden 1997 brittiläiset elokuvat Luokka:Brittiläiset toimintatrillerit
Abscess

Abscess on yhdysvaltalainen death metal -yhtye. Se perustettiin Oaklandissa, Kaliforniassa vuonna 1994. Sen kaksi perustajajäsentä, Chris Reifert ja Danny Coralles olivat aiemmin toimineet yhtyeessä Autopsy. == Jäsenet == === Nykyiset jäsenet === *Clint Bower - laulu, kitara, basso *Danny Coralles - kitara, basso *Chris Reifert - rummut, laulu, basso *Joe Allen - basso === Entiset jäsenet === *Freeway Migliore - basso == Diskografia == === Albumit === *Urine Junkies (1995) *Seminal Vampires & Maggotmen (1996) *Tormented (2000) *Open Wound (2001) *Through the Cracks of Death (2002) *Thirst for Blood... Hunger for Flesh (2003) *Damned and Mummified (2004) *Horrorhammer (2007) *Dawn of Inhumanity (2010) Luokka:Yhdysvaltalaiset death metal -yhtyeet
BSS

BSS voi tarkoittaa seuraavia: * BSS, Björneborgs svenska samskola, Porissa toimiva yksityinen ruotsinkielinen koulu * BSS, koosen kielen ISO 639-kielikoodi * BSS, Balanced Salt Solution, balansoitu suolaliuos
Abstrakt Algebra

Abstrakt Algebra oli ruotsalainen power metal -yhtye. Leif Edling perusti sen vuonna 1995, kun Candlemass hajosi. Abstrakt Algebra julkaisi ainoan albuminsa, Abstrakt Algebran vuonna 1995. Yhtyeen hajottua Edling perusti Candlemassin uudestaan. == Jäsenet == *Mats Levén - laulu *Mike Wead (Mikael Wikström) - kitara *Simon Johansson - kitara *Leif Edling - basso *Jejo Perkovic - rummut *Calle Westholm - koskettimet Luokka:Ruotsalaiset power metal -yhtyeet
Gregoryn tytöt

Gregoryn tytöt (Gregory’s Two Girls, Iso-Britannia/Saksa) on Bill Forsythin ohjaama draamakomedia vuodelta 1999. Se on jatko-osa Forsythin pari vuosikymmentä aiemmin tekemälle elokuvalle Gregory’s Girl – nykypäivän romanssi. == Näyttelijät == == Aiheesta muualla == * Luokka:Vuoden 1999 brittiläiset elokuvat Luokka:Brittiläiset draamaelokuvat Luokka:Vuoden 1999 saksalaiset elokuvat Luokka:Saksalaiset draamaelokuvat Luokka:Elokuvat koulusta ja koulutuksesta
Maunu Haraldinpoika

Maunu Haraldinpoika eli Magnus II Haraldsson (1048–1069) oli Norjan kuningas vuosina 1066–1069. Hän oli Harald Ankaran ja Tora Torbergsdotterin poika. Maunu valittiin kuninkaaksi hänen isänsä Haraldin kaaduttua Stamford Bridgen taistelussa vuonna 1066. Maunun veli Olav oli seurannut isäänsä sotaretkelle Englantiin ja vietti Haraldin kuoleman jälkeen talven Orkneysaarilla. Kun Olav palasi Norjaan vuonna 1067, hän vaati itselleen osaa Norjasta. Veljekset sopivat, että Maunu hallitsee Norjan pohjoisia ja Olav eteläisiä osia. Maunu kuoli vuonna 1069 ja hänet haudattiin Nidarosiin (nykyinen Trondheim). == Lähteet == Luokka:Norjan kuninkaat Luokka:Vuonna 1048 syntyneet Luokka:Vuonna 1069 kuolleet
Saran suloinen kosto

Saran suloinen kosto (Serving Sara) on Reginald Hudlinin ohjaama komediaelokuva vuodelta 2002. Elokuvan pääroolia esittää Matthew Perry (esiintynyt myös muun muassa Frendeissä). == Näyttelijät == Luokka:Yhdysvaltalaiset komediaelokuvat Luokka:Vuoden 2002 yhdysvaltalaiset elokuvat
Tallinna–Paldiski-rata

Tallinna–Paldiski-rata () on Viron rataverkkoon kuuluva rataosuus. Se valmistui vuonna 1870 ja on alkuaan osa Paldiskista, Tallinnan ja Narvan kautta Pietariin kulkevaa rautatietä. == Aiheesta muualla == Luokka:Viron rautatiet Luokka:Tallinnan liikenne
Paracoccidioidomicosisproctitissarcomucosis

Paracoccidioidomicosisproctitissarcomucosis on meksikolainen goregrind -yhtye, joka on perustettu vuonna 1999. Se teki ensimmäiset levytyksensä vuonna 2001. Yhtyeen ensimmäinen täysimittainen albumi, Satyriasis and Nymphomania julkaistiin vuonna 2002. Yhtyeen nimessä on useiden tautien nimiä yhteen kirjoitettuna; myös yhtyeen sanoituksissa käsitellään erilaisia sairauksia. == Jäsenet == * Infection Cutane And Sensation Genital * Ginecologic Cryptococcidioidomicosis == Diskografia == * Lynphatic Descomposition Esquistosomiasis (Demo) - 2001 * Satyriasis and Nymphomania - 2002 * Apocalipsex - 2004 * Cunnilingus Luokka:Meksikolaiset death metal -yhtyeet Luokka:Goregrind-yhtyeet
Kurt Kuhlmey

Kurt Kuhlmey (19. marraskuuta 1913 Insterburg – 30. huhtikuuta 1993 Bonn) oli suomalaisia Talin–Ihantalan taistelussa kesällä 1944 tukeneen osasto Kuhlmeyn komentaja. Kurt Kuhlmey oli kotoisin Itä-Preussista Insterburgista (nykyisin Tšernjahovsk Venäjän Kaliningradin alueella). Hän aloitti lentäjän uransa purjelentoa harrastamalla ja liittyi Luftwaffeen huhtikuussa 1934. Toisen maailmansodan syttyessä Kuhlmey oli yliluutnantti. Hän palveli monilla eri alueilla, muun muassa Puolassa, Norjassa, taistelussa Britanniasta, Krimillä, Kreetalla ja Pohjois-Afrikassa. Kesäkuussa 1944 everstiluutnantiksi ylennyt Kuhlmey tuli osastoineen auttamaan suomalaisia neuvostojoukkojen torjumisessa. Heinäkuussa 1944 Kuhlmey osastoineen siirrettiin Saksaan, jossa hän palveli toisen maailmansodan loppuun asti, yleten everstiksi. Sodan jälkeen Kurt Kuhlmey jatkoi Länsi-Saksan ilmavoimien palveluksessa ja siirtyi eläkkeelle kenraalimajurina. Hänen hautajaisiinsa oli tuotu suomalainen seppele. == Aiheesta muualla == * * Osasto Kuhlmey jatkosodassamme * Luokka:Bundeswehrin kenraalit Luokka:Saksalaiset toisen maailmansodan sotilaat Luokka:Vuonna 1913 syntyneet Luokka:Vuonna 1993 kuolleet
Reconstruction

Reconstruction on Christoffer Boen ohjaama tanskalainen rakkauselokuva vuodelta 2003. Sen ovat käsikirjoittaneet Boe ja Mogens Rukov. == Näyttelijät == == Aiheesta muualla == * Luokka:Vuoden 2003 elokuvat Luokka:Tanskalaiset elokuvat Luokka:Romanttiset elokuvat
Ibrahim Rugova

Ibrahim Rugova (2. joulukuuta 1944 Cerrcë, Jugoslavia – 21. tammikuuta 2006 Pristina, Serbia ja Montenegro) oli kosovonalbanialainen poliitikko, joka toimi itsenäiseksi julistautuneen, mutta kansainvälisesti tunnustamattoman Kosovon presidenttinä vuodet 1992–2006. Hän kuoli vuonna 2006 keuhkosyöpään. Rugova oli keskeisiä henkilöitä Kosovon tulevaisuudesta käydyissä neuvotteluissa, joita Martti Ahtisaari johti. Rugovan seuraajaksi Kosovon presidenttinä valittiin Fatmir Sejdiu. == Lähteet == == Aiheesta muualla == Luokka:Kosovon presidentit Luokka:Vuonna 1944 syntyneet Luokka:Vuonna 2006 kuolleet
Agoraphobic Nosebleed

Agoraphobic Nosebleed on yhdysvaltalainen grindcore-yhtye. Se perustettiin Massachusettsissa vuonna 1994. Yhtyeen jäsenet ovat vaihdelleet vuosien varrella usein. Agoraphobic Nosebleed tunnetaan kappaleidensa lyhyydestä: albumilla Altered States of America on sata laulua, joiden yhteiskesto on alle 20 minuuttia. Vuoden 2016 aikana yhtyeen on määrä julkaista neljä EP-levyä, joista jokaisen musiikillinen tyyli ja musiikilliset vaikutteet perustuvat kunkin jäsenen mieltymyksiin ja vaikutteisiin. Sarjan ensimmäinen albumi Arc julkaistiin 22. tammikuuta 2016. == Jäsenet == * Scott Hull – kitara, rumpukomppien teko tietokoneella * Jay Randall – laulu * Richard Johnson – laulu * Carl Schultz – laulu == Diskografia == === Studioalbumit === * * * * === EP:t === * * * * === Kokoelma-albumit === * === Muut julkaisut === * 30 Song Demo (demo, 1995) * Split with Cattlepress (indie, 1997) * Split with Enemy Soil (indie, 1997) * Split with Laceration (indie, 1997) * Split with Gob (???, 1999) * Split with Converge (Hydra Head, 1999) * Split with Benumb (Relapse, 2001) * Split with Halo (indie, 2003) * PCP Torpedo/ANbRX - Tupla-CD (Hydra Head/Relapse 2006) == Lähteet == Luokka:Yhdysvaltalaiset grindcoreyhtyeet
Ashes You Leave

Ashes You Leave on kroatialainen doom metal -yhtye. Se perustettiin 1990-luvun alussa ja julkaisi ensimmäisen demonsa vuonna 1995. Ensimmäinen täysimittainen albumi, The Passage Back to Life, ilmestyi vuonna 1998. == Diskografia == *The Passage Back to Life - 1998 *Desperate Existence - 1999 *The Inheritance of Sin and Shame - 2000 *Fire - 2002 *Songs of the Lost - 2009 *The Cure for Happiness - 2012 Luokka:Kroatialaiset goottimetalliyhtyeet Luokka:Kroatialaiset doom metal -yhtyeet